**[ANUNȚ] Dezbatere publică (în sistem videoconferință) privind Proiectul de Hotărâre de Guvern pentru aprobarea Normelor metodologice privind acordarea facilităţilor de transport pentru elevi**

**Ministerul Educației organizează în data de 6 septembrie 2023, ora 10:00, în sistem de videoconferință,** dezbaterea publică având următoarea temă:

* [**Proiectul Hotărârii de Guvern**](https://www.edu.ro/consultare_publica_proiect_HG_65_6_transport_scolar) pentru aprobarea Normelor metodologice privind acordarea facilităţilor de transport pentru elevi

Sunt invitați să participe, în sistem online, toți cei interesați: persoane fizice și juridice, organizații ale societății civile, societăți comerciale, reprezentanți ai instituțiilor publice interesate, reprezentanți ai presei, în limita a 100 de persoane.

**Înscrierea se va realiza în sistem electronic** printr-un mesaj trimis la adresa de e-mail dezbateripublice@edu.gov.ro, **până în data de 5 septembrie 2023, ora 14:30.**

**Înscrierea va include:** numele și prenumele participantului/reprezentantului legal, după caz, organizația pe care o reprezintă, datele de contact, numărul de telefon, adresa de e-mail la care se va transmite link-ul pentru logare, precum și confirmarea participării la dezbatere.

**Persoanele interesate să-și prezinte verbal propunerea** în cadrul dezbaterii publice sunt rugate să se înscrie la adresa de e-mail anterior menționată și vor avea la dispoziție 3 minute pentru prezentare.

**Propunerile se vor face în scris**, în format electronic (word), cu specificarea secțiunilor, capitolelor, articolelor din proiectele de acte normative supuse dezbaterii, prin f**ormularul anexat (disponibil mai jos, sub *tag*-ul Materiale nformative)** și se vor transmite la adresa de e-mail menționată anterior **până la data 5 septembrie 2023, ora 16:30.**

În situația în care propunerile formulate sunt semnificative, timpul dedicat susținerii acestora poate fi prelungit, o singură dată, cu încă 3 minute, de către persoana care coordonează desfășurarea dezbaterii publice.

Luarea cuvântului de către participantul/reprezentantul legal se va realiza în ordinea înscrierii pentru participarea la dezbaterea publică.